ประกาศกระทรวงการคลังประกาศกระทรวงการคลังเรื่องการกู้เงินสำหรับโครงการเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ในปีงบประมาณพ.ศ. ๒๕๕๕ ครั้งที่ ๑[๑] เพื่อให้เป็นไปตามความในมาตรา ๑๒แห่งพระราชกำหนดให้อำนาจกระทรวงการคลังกู้เงินเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ และมาตรา ๑๖ แห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบทั่วกันว่าอาศัยอำนาจตามความในมาตรา ๓แห่งพระราชกำหนดให้อำนาจกระทรวงการคลังกู้เงินเพื่อการวางระบบบริหารจัดการน้ำและสร้างอนาคตประเทศพ.ศ. ๒๕๕๕ กระทรวงการคลังโดยความเห็นชอบของคณะรัฐมนตรี เมื่อวันที่ ๑๓ มีนาคม ๒๕๕๕จึงได้ดำเนินการกู้เงิน โดยมีรายละเอียดและเงื่อนไข ดังต่อไปนี้๑. ผู้ให้กู้ : ธนาคารกรุงไทย จำกัด (มหาชน)๒. วัตถุประสงค์ในการกู้ :เพื่อนำมาใช้ในโครงการเพื่อการวางระบบบริหารจัดการน้ำและสร้างอนาคตประเทศ พ.ศ.๒๕๕๕๓. รายละเอียดเงื่อนไข :๓.๑ ระยะเวลากู้เงิน ๔ ปี นับตั้งแต่วันที่ ๓๐ เมษายน ๒๕๕๕ เป็นต้นไป๓.๒ วงเงินกู้ จำนวน ๑๐,๐๐๐,๐๐๐,๐๐๐ บาท (หนึ่งหมื่นล้านบาทถ้วน) แบ่งเป็น ๒วงเงิน ดังนี้วงเงินที่ ๑ จำนวน ๕,๐๐๐,๐๐๐,๐๐๐ บาทวงเงินที่ ๒ จำนวน ๕,๐๐๐,๐๐๐,๐๐๐ บาทกระทรวงการคลังจะทยอยเบิกเงินกู้ นับตั้งแต่วันที่ ๓๐ เมษายน ๒๕๕๕ถึงวันที่ ๓๑ ตุลาคม ๒๕๕๕ โดยจะเบิกที่อัตราดอกเบี้ยต่ำสุดก่อน โดยจะแจ้งให้ผู้ให้กู้ ทราบล่วงหน้าไม่น้อยกว่า ๒ วันทำการ๓.๓ อัตราดอกเบี้ยวงเงินที่ ๑ เท่ากับอัตราดอกเบี้ยอ้างอิง บวกร้อยละ ๐.๔๐(ศูนย์จุดสี่ศูนย์) ต่อปีวงเงินที่ ๒ เท่ากับอัตราดอกเบี้ยอ้างอิง บวกร้อยละ ๐.๔๓(ศูนย์จุดสี่สาม) ต่อปีโดยปรับอัตราดอกเบี้ยทุกงวด๖ เดือน หากอัตราดอกเบี้ยอ้างอิงมีการเปลี่ยนแปลงการคำนวณดอกเบี้ยใช้หลักเกณฑ์หนึ่งปีมี ๓๖๕ วัน แล้วนับตามจำนวนวันที่เกิดขึ้นจริงเศษของหนึ่งสตางค์ให้ปัดทิ้งอัตราดอกเบี้ยอ้างอิง หมายความว่าอัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ ๖เดือน ที่ประกาศโดยธนาคารแห่งประเทศไทย๓.๔ การชำระดอกเบี้ยกระทรวงการคลังจะชำระดอกเบี้ยเงินกู้ให้ ผู้ให้กู้ ทุกงวด ๖ เดือนในวันที่ ๓๐ เมษายน และวันที่ ๓๑ ตุลาคม ของทุกปี โดยจะชำระดอกเบี้ยงวดแรกในวันที่ ๓๑ ตุลาคม ๒๕๕๕ และชำระดอกเบี้ยงวดสุดท้ายพร้อมต้นเงินกู้ ณวันสิ้นสุดสัญญาเงินกู้ ซึ่งจะปรับอัตราดอกเบี้ยอ้างอิงทุกงวด ๖ เดือนหากมีการเปลี่ยนแปลงการชำระดอกเบี้ยงวดแรกกระทรวงการคลังจะใช้อัตราดอกเบี้ยอ้างอิงระยะสั้นตลาดกรุงเทพ (BIBOR) ระยะ ๖ เดือน ตามประกาศธนาคารแห่งประเทศไทย ณ วันประมูลเงินกู้ สำหรับการใช้อัตราดอกเบี้ยBIBOR ในงวดต่อ ๆ ไป จะใช้อัตราดอกเบี้ยอ้างอิง ๒ วันทำการก่อนวันครบกำหนดชำระดอกเบี้ยเพื่อใช้คำนวณดอกเบี้ยในช่วงระยะเวลา ๖ เดือนถัดมา๓.๕ การชำระต้นเงินกระทรวงการคลังจะชำระคืนต้นเงินกู้ทั้งจำนวน ณวันสิ้นสุดสัญญากู้เงิน คือ วันที่ ๓๐ เมษายน ๒๕๕๙๓.๖ การชำระหนี้ก่อนกำหนดกระทรวงการคลังสามารถชำระคืนเงินกู้ก่อนครบกำหนดได้ทั้งจำนวนหรือบางส่วนโดยจะทยอยคืนหนี้เงินกู้ที่อัตราดอกเบี้ยสูงสุดก่อน ทั้งนี้ กระทรวงการคลังจะแจ้งให้ ผู้ให้กู้ทราบล่วงหน้าไม่น้อยกว่า ๒ วันทำการ๓.๗หากวันครบกำหนดชำระดอกเบี้ยตรงกับวันหยุดราชการหรือวันหยุดธนาคารแห่งประเทศไทยกระทรวงการคลังจะชำระหนี้ในวันเปิดทำการถัดไป โดยไม่นับวันหยุดราชการหรือวันหยุดธนาคารแห่งประเทศไทยดังกล่าวเข้ารวมเพื่อคำนวณดอกเบี้ยในงวดที่ถึงกำหนดชำระยกเว้นการชำระหนี้งวดสุดท้ายให้คำนวณดอกเบี้ยจนถึงวันก่อนวันชำระหนี้๓.๘ ไม่มีค่าธรรมเนียมและค่าใช้จ่ายใด ๆประกาศณ วันที่ ๓๐ เมษายน พ.ศ. ๒๕๕๕สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๒ พฤษภาคม๒๕๕๕ปณตภร/ผู้ตรวจ๒๒ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๘๒ ง/หน้า ๑๔/๑๘ พฤษภาคม ๒๕๕๕